Euroopa Liidu Teataja L 151 , 26/06/1996 Lk 0026 - 0029



Komisjoni määrus (EÜ) nr 1147/96, 25. juuni 1996, millega muudetakse II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomses toidus, [1] viimati muudetud komisjoni määrusega (EÜ) nr 1140/96, [2] eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomse toidu tarbijale ja nende jääkide mõju toiduainete tööstuslikule töötlemisele; loomses toidus leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; propaan, n-butaan, isobutaan, papaveriin, polüetüleenglükoolid (molekulmassiga vahemikus 200 kuni 10000), polükresuleen, magneesium ja selle ühendid, papaiin ja fenool tuleks lisada määruse (EMÜ) nr 2377/90 II lisasse; teadusuuringute lõpuleviimiseks tuleks kloorsuloon ja vedaprofeen lisada määruse (EMÜ) nr 2377/90 III lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ, [3] viimati muudetud direktiiviga 93/40/EMÜ [4]; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. juuni 1996 Komisjoni nimel komisjoni liige Martin Bangemann [1] EÜT L 224, 18.8.1990, lk 1. [2] EÜT L 151, 26.6.1996, lk 6. [3] EÜT L 317, 6.11.1981, lk 1. [4] EÜT L 214, 24.8.1993, lk 31. -------------------------------------------------- LISA A. II lisa muudetakse järgmiselt. 1. Anorgaanilised kemikaalid "Farmakoloogilised toimeained | Loomaliik | Muud sätted | 1.9.Magneesium | Kõik toiduloomade liigid | | 1.10.Magneesiumsulfaat | Kõik toiduloomade liigid | | 1.11.Magneesiumhüdroksiid | Kõik toiduloomade liigid | | 1.12.Magneesiumstearaat | Kõik toiduloomade liigid | | 1.13.Magneesiumglutamaat | Kõik toiduloomade liigid | | 1.14.Magneesiumorotaat | Kõik toiduloomade liigid | | 1.15.Magneesiumalumiiniumsilikaat | Kõik toiduloomade liigid | | 1.16.Magneesiumoksiid | Kõik toiduloomade liigid | | 1.17.Magneesiumkarbonaat | Kõik toiduloomade liigid | | 1.18.Magneesiumfosfaat | Kõik toiduloomade liigid | | 1.19.Magneesiumglütserofosfaat | Kõik toiduloomade liigid | | 1.20.Magneesiumaspartaat | Kõik toiduloomade liigid | | 1.21.Magneesiumtsitraat | Kõik toiduloomade liigid | | 1.22.Magneesiumatsetaat | Kõik toiduloomade liigid | | 1.23.Magneesiumtrisilikaat | Kõik toiduloomade liigid" | | 2. Orgaanilised ühendid "Farmakoloogilised toimeained | Loomaliik | Muud sätted | 2.37.Propaan | Kõik toiduloomade liigid | | 2.38.n-butaan | Kõik toiduloomade liigid | | 2.39.Isobutaan | Kõik toiduloomade liigid | | 2.40.Fenool | Kõik toiduloomade liigid | | 2.41.Papaveriin | Veised | Üksnes vastsündinud vasikad | 2.42.Polükresuleen | Kõik toiduloomade liigid | Üksnes paikseks kasutuseks | 2.43.Papaiin | Kõik toiduloomade liigid" | | 3. Ained, mida peetakse üldiselt ohutuks "Farmakoloogilised toimeained | Loomaliik | Muud sätted | 3.62.Polüetüleenglükoolid (molekulmassiga vahemikus 200 – 10000) | Kõik toiduloomade liigid" | | B. III lisa muudetakse järgmiselt. 1. Antibakteriaalsed ained 1.1. Kemoterapeutilised ained 1.1.5. Bensüülsulfoonamiidid "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 1.1.5.1.Kloorsuloon | Kloorsuloon | Veised | 50 μg/kg | Lihaskude | Ajutised jääkide piirnormid kaotavad kehtivuse 1. jaanuaril 2000 | 150 μg/kg | Maks | 400 μg/kg | Neer" | 5. Põletikuvastased ained 5.1. Mittesteroidsed põletikuvastased ained 5.1.1. Arüülpropioonhappe derivaat "Farmakoloogilised toimeained | Markerjääk | Loomaliik | Jääkide piirnormid | Sihtkoed | Muud sätted | 5.1.1.1.Vedaprofeen | Vedaprofeen | Hobused | 100 μg/kg | Maks | Ajutised jääkide piirnormid kaotavad kehtivuse 1. jaanuaril 1998 | 1000 μg/kg | Neer | 50 μg/kg | Lihaskude" | --------------------------------------------------